नई दिल्ली: आगामी लोकसभा 2019 चुनावों के लिए सभी पार्टियों ने अभी से तैयारी शुरू कर दी है. इस बीच खबर है कि बिहार के बेगूसराय सीट से दिल्ली के जवाहर लाल नेहरू विश्वविद्यालय (जेएनयूएसयू) छात्र संघ के पूर्व अध्यक्ष कन्हैया कुमार महागठबंधन के उम्मीदवार होंगे. मीडिया रिपोर्ट के मुताबिक वह कम्युनिस्ट पार्टी ऑफ इंडिया (सीपीआई) के निशान पर लोकसभा चुनाव लड़ सकते हैं. मीडिया रिपोर्ट के अनुसार कन्हैया कुमार के सामने भाजपा के राकेश सिन्हा चुनाव मैदान में उतर सकते हैं. दिल्ली यूनिवर्सिटी के प्रोफेसर, लेखक और टीवी चैनलों पर संघ तथा बीजेपी के पक्ष में आवाज मुख करने वाले राकेश सिन्हा को कुछ ही समय पहले राज्यसभा सांसद बनाया गया था.